Na osnovu Zakona o državnoj imovini ( “Sl.list Crne Gore”, broj 21/09 i 40/11), Uredbe o prodaji i davanju u zakup stvari u državnoj imovini (“Sl.list Crne Gore”, br.44/10), Odluke o donošenju izmjena i dopuna Programa privremenih objekata na teritoriji Glavnog grada Podgorice ("Službeni list Crne Gore – opštinski propisi", br. 038/22 ), Cjenovnika Odbora direktora o utvrđivanju cijene zakupa za postavljanje privremenih objekata na Kamionskoj pijaci broj 335 – 6256 od 06.09.2022. godine, Odluke Odbora direktora “Tržnice i pijace” d.o.o. Podgorica, o raspisivanju Javnog poziva broj 335-6966 od 03.10.2022.godine, i Saglasnosti AD ”Plodovi Crne Gore” 335-7000 od 04.10.2022.godine, raspisuje se

**JAVNI POZIV BROJ 18/22**

**Za davanje u zakup zemljišta–lokacije na adresi Put Radomira Ivanovića za postavljanje privremenih objekata, prikupljanjem ponuda**

Predmet javnog poziva je davanje u zakup zemljišta - lokacije na adresi Put Radomira Ivanovića za postavljanje privremenog ugostiteljskog objekta na period od 3 godine, a najduže do 01.07.2026 godine i to:

* **Zemljište–lokacija površine 70 m², na dijelu katastarske parcele broj 7901/8 Dajbabe, za postavljanje privremenog ugostiteljskog objekta.**

Minimalna cijena zakupnine iznosi 3 € /m² na mjesečnom nivou, bez PDV.

Minimalna cijena se odnosi na mjesečni zakup po m² lokacije za postavljanje privremenog objekta, bez obračunatog PDV-a. Zakupnina se plaća mjesečno. U cijenu zakupnine nijesu uračunati zavisni troškovi( električne energije, vode i dr.) Za objekte sa kontrolnim brojilima isti će se obračunavati kao posebni troškovi na osnovu obračunatog utroška električne energije i drugo.

**Zakupac je u obavezi da se obrati nadležnom organu za dobijanje urbanističko-tehničkih uslova za postavljanje privremenog objekta, pri čemu zakupodavac neće snositi odgovornost ukoliko zakupac postupi suprotno navedenom.**

**Priključci na infrastrukturu (električna energija, voda i dr.) predstavljaju obaveze na trošak zakupca.**

1. **OPŠTI USLOVI**

**Ponude se predaju u zatvorenoj koverti**

* **Ponuda treba da sadrži:** Tačan naziv, adresu ponuđača i broj telefona; ponuđenu cijenu izraženu u eurima/m² na mjesečnom nivou, oznaka zemljišta-lokacije na koju se ponuda odnosi, broj žiro računa za vraćanje depozita; pečat i potpis ovlašćenog lica za pravna lica, odnosno potpis za fizička lica.

**Učesnici postupka su dužni da kao garanciju učešća dostave dokaz o uplaćenom depozitu u iznosu od 200,00 eura, na žiro račun** „Tržnice i pijace“ d.o.o. Podgorica, **broj 535-20701-56** kod Prve banke CG**,** uz napomenu da se uplata vrši na ime **„depozit za učešće po javnom pozivu 18/22“.**Prvorangiranom ponuđaču iznos uplaćenog depozita će biti uračunat u mjesečni iznos zakupnine.

**Učesnici postupka su dužni uz ponudu dostaviti lične podatke za:**

* **Fizička lica:** ime i prezime, adresa stanovanja, matični broj, broj lične karte ili pasoša;
* **Pravna lica i preduzetnike:** naziv i sjedište, potvrda o registraciji iz CRPS-a, odnosno dokaz o registraciji nadležnog organa matične države stranog ponuđača za strana lica.

**Sva priložena dokumentacija dostavlja se u originalu ili ovjerenoj kopiji.**

Na ime otkupa tenderske dokumentacije treba uplatiti iznos od 10,00(deset) eura, na žiro račun “Tržnice i pijace”d.o.o. Podgorica broj **535-20701-56** kod Prve banke CG, sa naznakom da se uplata vrši **“za otkup tenderske dokumentacije po pozivu 18/22”.** Tenderska dokumentacija se može preuzeti neposredno u prostorijama uprave “Tržnice i pijace”d.o.o., ulica Oktobarske revolucije br.124, svakog radnog dana u periodu od 08.00 do 14.00 časova.

Pravo učestvovanja po javnom pozivu nemaju ponuđači koji imaju neizmirene obaveze po osnovu ugovora o zakupu, prema ovom privrednom društvu.

Za konkretnu lokaciju isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Neblagovremene, nepotpune i neuredne ponude neće se razmatrati. Dokumentacija predata za učešće po javnom pozivu neće se vraćati.

Ukoliko prvorangirani ponuđač odustane ili ne prihvati potpisivanje ugovora, nema pravo na povraćaj depozita, a ugovor se zaključuje sa drugorangiranim ponuđačem. Ukoliko drugorangirani ponuđač odustane ili ne prihvati potpisivanje ugovora, nema pravo na povraćaj depozita, a Javni poziv će se smatrati neuspjelim za tu lokaciju..

Učesnicima postupka koji nijesu uspjeli u postupku po Javnom pozivu izvršiće se povraćaj uplaćenog depozita u roku od 30 (trideset) dana od dana donošenja Odluke.

**Kriterijum za izbor najpovoljnije ponude**

Ponuđena cijena .....................................................................................................100 bodova

Prvorangirana ponuda dobija 100 bodova, a ostale proporcionalni broj bodova u odnosu na prvorangiranu.

U slučaju da najpovoljnije ponude imaju isti broj bodova, prednost ima ponuda koja je ranije protokolisana.

Podaci o lokaciji, vrsti, tipu, površini i izgledu privremenog objekta utvrđeni su Programom privremenih objekata na teritoriji Glavnog grada Podgorice(“Sl.list Crne Gore-opštinski propisi”, br.38/22).

**Vrijeme i mjesto podnošenja ponuda**

Učesnici postupka dostavljaju ponude u zatvorenim kovertama sa naznakom **„Za prikupljanje ponuda po javnom pozivu broj 18/22 – ne otvarati”** svakog radnog dana počev od 26.10.2022.godine od 08.00 do 14.30 časova, zaključno sa 31.10.2022.godine, neposrednom predajom na arhivi „Tržnice i pijace“ d.o.o. Podgorica, u ulici Oktobarske revolucije 124.

**Vrijeme i mjesto javnog otvaranja ponuda**

Javno otvaranje ponuda će se održati u upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124, dana 31.10.2022.godine u 10.05h.

**Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od 5 (pet) dana od dana otvaranja ponuda.Sa najpovoljnijim ponuđačem zaključiće se ugovor o zakupu na određeno vrijeme, u roku od 5 (pet) dana od dana dostavljanja Odluke. Prilikom zaključenja ugovora o zakupu, ponuđač sa najpovoljnijom ponudom je u obavezi da uplati depozit u visinijednemjesečne zakupnine. Ukoliko najpovoljniji ponuđač ne zaključi ugovor o zakupu i ne uplati depozit u visini od jedne mjesečne zakupnine, u predviđenom roku, gubi pravo na zakup zemljišta i povraćaj depozita uplaćenog prilikom predaje ponude. Zakupnina se plaća mjesečno, unaprijed do 5. u mjesecu za tekući mjesec.

**Napomena:** Bliža obavještenja po osnovu javnog poziva mogu se dobiti na broj telefona 020 625 424 ili putem e-maila: pijacepg@t-com.me svakog radnog dana u periodu od 08.00-14.00 časova ili neposredno u prostorijama uprave “Tržnice i pijace”d.o.o. Podgorica.